למה הגבר מתרחק ונסגר? כיצד שפת הגוף יכולה לעזור לחבר ולהתקרב להחזיר את האמון השיתוף והאהבה?
לימוד שפת הגוף בין גבר לאישה מסייע למטפלים וזוגות להבין טוב יותר מה מתחולל בתוך הנפש של השני.
לפני 20 שנה אשתי ואני הקמנו יחד את קסם המגע. במהלך השנים אנחנו מעבירים סדנאות לזוגות בבית לחם הגלילית הקסומה, ומטפלים במגע ופוגשים זוגות לשיחה אישית וסדנאות לאינטימיות זוגית.
תוך כדי צפייה בתוצאות גילינו ששילוב המגע לשיחה או שיחה למגע מביאים תוצאות מהירות יותר ומדויקות יותר. עם הזמן הפכנו למומחים ופיתחנו שיטה שמחברת חמישה רבדים שאיתם אפשר לטפל ואם מחברים שלוש איכויות מתוך חמש התוצאות מדויקות ויעילות יותר.
חמשת האיכויות הם: מחשבות, רגשות, תחושות, אנרגיה ורוח.
מחשבות משפיעות על הרגשות, הרגשות משפיעות על הגוף, מצב הגוף משפיע על האנרגיה, האנרגיה משפיעה על הרוח. יש חיבורים והשפעות הדדיות בין האיכויות. בדרך כלל טיפול בשיחה משלב שתי איכויות… מחשבות עם רגשות, והמגע משלב תחושות גוף עם האנרגיה שזורמת בתוכו.
חיבור של שלוש איכויות יוצר אצל המטופל סינרגיה בין המערכות המחשבתיות , הרגשיות התחושתיות והאנרגטיות.
עם הזמן בחרנו להתמקד בטיפוח והעצמה זוגיות, העמקת האינטימיות וחיבור כל אחד מבני הזוג להוויה ולמהות שעבורה הוא נוצר. פיתחנו שיטה פשוטה להכרות עם שפת הגוף בין גבר לאישה. לפנות רגשות עתיקים “המאוחסנים” בתאי הגוף, להקטין מחשבות טורדניות, להתפנות להיות ברגע, להתחבר לעצמם, לחוות את האנרגיה הפנימית, לגעת בהוויה ולהעמיק את הקשר.
אויש… זה ממש לא נעים כשגבר מתרחק ומסתגר בתוך עצמו, עבור האישה זה יכול להתפרש כמו עונש שהגבר מעניש אותה על איזו שהיא התנהגות שלה שהוא לא אוהב, אבל ממש לא בטוח שזה פירוש אמיתי ותואם למציאות.
אם נכיר את השוני בין גברים לנשים בנושא הרגשות אפשר יהיה להבין למה הם מתרחקים ואז אולי נמצא איזה שהיא דלת לפתוח כדי להתקרב שוב.
אצל נשים ביטוי רגשות יוצר חוויה של קירבה בעוד אצל הגברים הם זקוקים להכנה מוקדמת לפני הבעת רגשות (במיוחד שליליים) כי אחרת הם יכולים לחוות תחושת פלישה, בדומה לנשים (אבל מכיוון אחר) אשר זקוקות להכנה מוקדמת לפני קרבה מינית כי אחרת הן חוות פלישה.
בדרך כלל גברים מתרחקים בעקבות רגש שעולה בתוכם, והם לא יודעים מה לעשות איתו.
פרגון ועידוד על המעשים שלו, בלי קשר לתוצאות.
לסמוך עליו ב 100% לתת לגבר להרגיש שאת סומכת עליו ללא חשדנות או ביקורת.
להיות גאה בו, באיכות שהוא מביא לך או למשפחה ולעולם.
לבקש במקום לדרוש.
ובמיוחד…”הסוד השמור ביותר” מגע במניות של הגבר ממלא לו את אנרגיית הלב באופן ישיר וכשהלב מלא הגבר נרגע ויכול להתקרב שוב.
וזאת לאחר הסכמה מראש שמגע במיניות זה לא בהכרח הזמנה לסקס. זה יכול להיות מאוד נעים לשני בני הזוג כי התחושה שלא צריך להיזהר אחד מהשניה נותן תחושה של חופש, אמון וקרבה.
כשגבר מתרחק לפעמים זה כבר מאוחר מידי, זה לא הזמן לשאול שאלות, במיוחד לא לשאול “למה אתה מתרחק?” ולא הזמן לבוא בטענות או דרישות.
מה לעשות עם עצמך אחרי שגבר מתרחק?
יכול להיות שתחווי בהלה שמשהו הולך להתפרק וזה מאוד מפחיד. זה הזמן שלך להעביר את כל תשומת הלב שלך אלייך ולחזק את עצמך שאת בסדר. בשום אופן לא לרדת על עצמך עם אשמה וביקורת עצמית. וגם לא להאשים אותו במצב. בלי אשמה ובלי אשמים רק לחוות את כל התחושות שיש לך בגוף ללא פרשנות ולקבל אותם. הרי את יודעת שזה בסוף עובר. כמו גל שעולה, מתנפץ על הסלעים חוזר חזרה ונרגע.
מה את יכולה לעשות עבור הגבר שהתרחק?
לכבד את הרגע, לעזור לו להרגיש חשוב, להקשיב, לתת לגבר שלך להרגיש שאת סומכת עליו ועל מה שהוא עושה ושזה בסדר שהוא זקוק לעצמו, “להתבשל” ולהתארגן פנימית עד שיוכל לחזור.
"הבעיה היא לא הבעיה הבעיה היא שורש הבעיה ושורש הבעיה נסתר מן העין"
מכיוון ששורש הבעיה נסתר מן העין ומכיוון כשגבר מתרחק זאת לא “הבעיה” אלה זה רק התוצאה של הבעיה שנסתרת מן העין וכנראה יש משהו חסר בלב, שיוצר כאב או ריקנות, מכאן אפשר להבין שחיפוש וגילוי מה ממלא את הלב יכול להיות אותה הדלת שמחפשים לפתוח כדי להישאר קרוב.
למלא את הלב ולגלות אהבה עוזרים לגבר להתקרב.
כנראה הוא מוצף רגשית.
אזור בית החזה של הגבר בדרך כלל סגור בדומה לאזור המיני אצל האישה. פלישה לרגשות של הגבר ללא הכנה מוקדמת יוצרת אצל הגבר כיווצים באזור בית החזה בדומה לחוויה שרוב הנשים חוות כאשר יד מתקרבת לאזור המיני שלה (שעוד לא מוכן) התקפה או ביקורת יוצרות אצל הגבר חוויה של פלישה (כמו אונס) הוא נבהל ונסגר.
לאישה יש את האנרגיה המיוחדת שיכולה למלא לגבר את הלב וליצור אצלו רגיעה.
אני מאמין בשוויון ערך, יחד עם שוני בדרך. יש יותר דמיון מאשר שוני בין הגברים לנשים. אבל בנושא הרגשות, בדרך כלל לגברים קצת יותר קשה להיות בקשר פתוח עם הרגשות שלהם. הגבר מתרחק כי הוא חווה משהו לא נעים בתוכו, (בדרך כלל גם לא ברור לו מה הוא מרגיש) והוא לוקח את הזמן להיות עם עצמו עד שזה יעבור.
לא תמיד אנחנו יודעים במדויק מה באמת ממלא לנו את הלב שיתוף הדדי, חקירה וגילוי מהן הדרכים של כל אחד מבני הזוג למלא את הלב, יכולה לתרום לקרבה ולמנוע מהגבר להתרחק.
הדרך הנשית לקרבה נחשבת יותר מקובלת ותרבותית כמו שיתוף, בילוי משותף חיבוק, פרגון, מגע.
גם הגבר אוהב בילוי משותף חיבוק פרגון ומגע אבל אצל הגבר אם זה לא נמשך למגע מיני זה מאכזב אותו. הדרך הגברית נחשבת יותר פרימיטיבית ונחותה, ויש נשים שנמנעות מהתכרבלות ומגע כי הן חוששות שזה יוביל ישר לסקס, עוד לפני שהן פנויות לכך.
כדי למנוע את כל המקרים שגבר מתרחק כדאי ללמוד כיצד כל אחד מבני הזוג מרגיש אהבה. לחקור וללמוד על עצמנו מה גורם לנו להרגיש אהובים? למה אנחנו זקוקים כדי להרגיש אהובים? כיצד בני הזוג יכולים לעזור לנו להרגיש אהובים? מה אנחנו מבקשים מבני הזוג כדי לעזור לנו להרגיש אהובים? ומה בני הזוג יכולים או מוכנים לעשות כדי לעזור לנו להרגיש אהובים.
קשר עין בין גבר לאישה בקשר זוגי זה רגע אינטימי מאוד, יש בו מעין חשיפה פנימית נוספת ועמוקה מעבר לממל והמגע.
ההרגשה היא כאילו השני רואה את הפנימיות שלי מעבר למה שאני פנוי או יכול לחשוף כרגע ולכן במקרים רבים מתלווה לקשר עין התנהגויות מדללות כמו חיוכים או הבעות פנים של מבוכה או בקשה לאישור שהכל בסדר.
כשמופיע רצון להעמיק את הקירבה והאינטימיות הזוגית יש כמה כלים שיכולים לעזור לבני זוג להיות בקשר עיין רגוע, אמיתי מקרב ופותח את הלב.
שלושה כלים שיכולים לעזור ליצירת קשר עיין בין גבר לאישה.
האחד: מבט מעורפל – במקום להתמקד בעין של בן הזוג לדמיין שמביטים למקום רחוק יותר דרך העין של בן הזוג.
השלישי: להקשיב לתחושות הגוף בזמן שהמבט פונה לעין של בן הזוג.
בכל שלושת הכלים בעצם אנחנו עסוקים בעצמנו המתבוננים ולא עסוקים בזה שרואים אותנו. החוויה של להיות עם עצמי שכאני אתך יוצרת ביטחון רגיעה וקירבה תוך כדי קשר עיין בין גבר לאישה.
דבר ראשון נתחיל בזה שאנחנו מכבדים את עצמנו.
מי שמכבד את עצמו בדרך כלל גם מכבדים אותו, אבל אם אתה יורד על עצמך בת הזוג שלך “תעזור” לך עם זה. כשבת הזוג מרגישה שהכבוד העצמי רגיש אצלך אז היא משתמשת בזה כדי לפתוח אצלך איזשהו סדק כדי לחדור אליך ולהתקרב, זה נשמע קצת הזוי, כמו הפוך על הפוך.
הגיע הזמן שתתחיל להגיד על עצמך מילים טובות.
תרגילים פשוטים יכולים לעזור לשנות את ההרגל לבקר את עצמנו הוא להתחיל לומר לעצמנו מילים טובות ומכבדות.
יש כלל של 20 / 80 כלומר על כל מילה או משפט ביקורת עצמית אומרים ארבע מילים טובות על עצמנו ורק כדי להיות מאוזנים.
לכתוב לעצמך 10 משפטים תומכים ומפרגנים שאתה יכול להאמין להם ולהקריא לעצמך את המשפטים הללו חמש פעמים בבוקר ולפני השינה. במידה והביקורת העצמית עמוקה ומושרשת מדי כדאי לשלב למילים מגע מתערב של מטפל (או ללמד את בת הזוג) בשרירים הקשורים לביקורת עצמית, או האשמה אצל הגבר או האישה.
לפניכם כמה משובים מזוגות שהשתתפו בסדנאות זוגיות, מילאו את הלב באהבה הטעינו את הזוגיות מחדש ולמדו בילוי רומנטי בבית, תקשורת זוגית טובה יותר, מילוי הלב ומגע אוהב .
1 הליכה, הדריכה על העקבים, ותנועות אגן חופשית מרמזת על ביטחון עצמי. אגן מכווץ או דרוך מסמל על חשש או דריכות ואז מתפתחים מנגנוני ההגנה. אני מעדיף קודם לחזק את הביטחון ורק אחר כך להסיר את השירון ומנגנוני ההגנה.
2 בית חזה מפותח וצלעות בולטות מרמז על ביצועיות עשיה ותקשורתיות מוגזמת. כאילו ללא העשיה האדם מרגיש לא מאוזן. בדומה לאופניים שצריכים להיות בתנועה כדי להיות יציבים, אם מוסיפים גלגל או שניים האופניים יכולים לחנות בחנייה. כך גם אנשי הביצוע, אם מחזקים את הביטחון ומשחררים את האגן האדם יכול להרגע ולנוח.
3 בית חזה עם שקע באמצע מרמז על אדם מרצה שלא התמרד מספיק כשהיה ילד (הילד הטוב שעושה מה שמבקשים ממנו) ולמה, כי כשילד נכנע להורים יש שריר בין החוליות הצוואריות לבין עצם בית החזה שמתכווץ בזמן הכניעה ואם הגדילה השריר מושך את עצם בית החזה פנימה בזמן שבית החזה מתפתח. וכך נוצר השקע.
4 לחיים עם נוכחות מרמז על רגישות גבוהה, לא בהכרח בעייתי, פשוט דרך זה אפשר לראות שאפילו שיש נשים מצליחות, ביצועיות, ושכלתניות מתחת לכל החוזק שוכנת נפש רגישה שהיא המובילה למרות שכלפי חוץ זה יכול להיראות אחרת.
שפת הגוף בין גבר לאישה היא תוספת נפלאה לשיתוף במילים.
כאשר משלבים בשיחה גם את השיתוף במגע, לפי הצורך של הגבר ולפי הצורך של האישה, נוצרת קרבה עמוקה יותר.
מבט עיניים פותח את הלב מוסיף לקשר מימד של עומק, אהבה ותקשורת ללא מילים.
עידוד ופרגון יוצר תשתית טובה לפתיחות וחווית ביטחון ביחד.
הסכם זוגי חדש, שמגע במיניות של הגבר איננה הזמנה לסקס עוזרת לגבר לחוש אהוב ולמלא את הלב, ולאישה מקטין את החשש ממחויבות להיות מרצה כשהיא עוד לא מוכנה.
זהו חלק קטן מהידע והניסיון שצברנו במהלך 20 שנות ליווי זוגות לאינטימיות ומיניות בזוגיות ואת/ה יכול/ה להמשיך ולקרוא עוד במאמרים פתוחים לקהל הרחב שכתבנו לטיפוח הזוגיות. ואם את/ה רוצה להעמיק וללמוד עוד את/ה מוזמן/ת להרשם ולקבל פרטים על הקורס לגעת בהוויה או על סדנאות האהבה הזוגית.
20 שנה מטפל ברגשות דרך הגוף, מכשיר מטפלים ומנחה בכיר לאינטימיות זוגית.